Republika Slovenija

Ministrstvo za javno upravo

Tržaška cesta 21

1000 Ljubljana,

ki jo na podlagi Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 in 78/23, v nadaljevanju: ZSPDSLS-1) zastopa mag. Franc Props, minister za javno upravo,

Identifikacijska št.: SI91838983

Matična št.: 2482762000

(v nadaljevanju: prodajalec)

in

Kupec: \_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna št.: \_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: kupec)

skleneta naslednjo

**PRODAJNO POGODBO**

**št. 023-89/2024-3130**

1. **člen**

**(uvodne določbe)**

Pogodbeni stranki sporazumno ugotavljata, da:

* je prodajalec lastnik rabljenega osebnega motornega vozila, ki je predmet te pogodbe;
* se premičnina prodaja v skladu z določili druge alineje, prvega odstavka, 78. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 in 78/23, v nadaljevanju:ZSPDSLS-1) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18, v nadaljevanju: USPDSLS) in sicer po metodi neposredne prodajne pogodbe;
* je bila dne \_\_\_\_\_\_\_\_\_\_\_\_ na spletni strani Ministrstva za javno upravo objavljena namera o sklenitvi neposredne pogodbe o prodaji osebnega vozila, št. 023-89/2024-3130-3 z dne 28.01.2025;
* je kupec oddal najugodnejšo ponudbo zaradi česar se z njim sklepa ta pogodba;
* se osebni podatki navedeni v tem dogovoru obdelujejo za potrebe izvajanja te pogodbe v skladu z členom b/1/6 Uredbe (EU) 2016/679 Evropskega parlamenta in sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljevanju: Splošna uredba o varstvu podatkov).
1. **člen**

**(predmet pogodbe)**

Prodajalec s to pogodbo kupcu proda, kupec pa kupi rabljeno osebno motorno vozilo (v nadaljevanju: vozilo) :

|  |  |  |  |  |
| --- | --- | --- | --- | --- |
| Vrsta premičnine | Delovna prostornina motorja cm3 | Moč motorja kw | Številka šasije | Število prevoženih kilometrov |
| VW, PASSAT/VARIANT, 2.0 / TDI | 1968 | 103 | WVWZZZ3CZDE059401 | 222.486 |

Ostali podatki osebnega motornega vozila :

Gorivo: Dizel

Reg. oznaka: LJ 80-DVK

Leto izdelave : 2012

Prometno dovoljenje št.: D 0801629

Kopija potrdila o skladnosti vozila št.: SB 3494822

Rezervni ključ: DA

Inventarna št.: 20027897

Stanje: vozen

Kupcu je stanje vozila poznano in ga kupuje po načelu videno – kupljeno ter iz naslova morebitnih napak na vozilu zoper prodajalca ne uveljavlja nobenih zahtevkov.

1. **člen**

 **(kupnina)**

Kupnina za vozilo iz 2. člena te pogodbe znaša:

**\_\_\_\_\_\_\_\_\_\_\_ €**

**(z besedo: \_\_\_\_\_\_\_\_\_\_\_\_\_\_\_\_ eurov in 00/100 EUR).**

Kupnina ne vključuje morebitnih davščin in drugih dajatev ter je določena na podlagi najvišje ponudbe z dne \_\_\_\_\_\_\_\_\_\_\_\_\_, ki je bila oddana na poziv za zbiranje ponudb z dne \_\_\_\_\_\_\_\_\_. Kupec je dolžan kupnino plačati v roku 8 (osem) dni po obojestranskem podpisu pogodbe, na TTR : Republika Slovenija proračun št. SI56 011006300109972, sklic na številko 18 31305-7201001-15341225 PP 153412. Plačilo celotne kupnine v navedenem roku je bistvena sestavina pogodbe.

V primeru, da kupnina ne bo plačana v tem roku, je pogodba razvezana po samem zakonu. Prodajalec pa ima pravico terjati morebitno odškodnino.

Pogodbeni stranki sta sporazumni, da trpi vse stroške v zvezi s to pogodbo in izvedbo prepisa lastništva vozila kupec.

Kupec bo plačal celotno kupnino v enkratnem znesku pred izročitvijo oziroma prevzemom vozila.

1. **člen**

**(izročitev in stroški)**

Kupec bo vozilo prevzel po plačilu celotne kupnine ter obvestilu prodajalca, da je vozilo pripravljeno za prevzem, vendar najkasneje v roku 7 (sedem) dni od dneva plačila. Vozilo velja za prevzeto oziroma izročeno v trenutku, ko prodajalec kupcu omogoči dejansko posest nad vozilom in stranki podpišeta prevzemni zapisnik.

Če kupec vozila ne prevzame v roku, ki je naveden v obvestilu iz predhodnega odstavka, se šteje, da je v zamudi s prevzemom in se mu zaračunajo stroški hranjenja. Ti stroški znašajo 5 EUR na dan.

Če kupec vozila ne prevzame v roku, določen v roku iz prvega odstavka tega člena, se lahko rok za prevzem podaljša, vendar največ za 10 (deset) dni, pri čemer se stroški hranjena še vedno zaračunavajo. Če kupec vozila ne prevzame v podaljšanem roku, lahko prodajalec odstopi od pogodbe.

Vsi stroški, ki bodo v zvezi z vozilom nastali do podpisa pogodbe in prevzema vozila, bremenijo prodajalca, po podpisu pogodbe in prevzemu vozila pa vsi stroški bremenijo izključno kupca.

1. **člen**

**(lastninska pravica)**

Z obojestranskim podpisom te pogodbe in z izročitvijo vozila kupcu, kupec postane lastnik vozila.

1. **člen**

**(odgovornost za napake)**

Kupec s podpisom te pogodbe potrjuje, da je seznanjen s stanjem predmeta prodaje iz 2. člena te pogodbe, ter ga kupuje po načelu videno – kupljeno. Prodajalec zato ne jamči za morebitne poškodbe oz. napake na vozilu. Kupec sam prevzema obveznost odprave morebitnih pomanjkljivosti v zvezi s kvaliteto predmeta prodaje.

Kupec s podpisom te pogodbe prav tako potrjuje, da si je stanje vozila pred nakupom ogledal. Vse morebitne vidne pomanjkljivosti, ki se nahajajo na vozilu v trenutku prodaje, ne predstavlja stvarne napake vozila, temveč njegovo lastnost kot rabljeno vozilo.

1. **člen**

**(pooblastilo za odjavo vozila in spremembo lastništva)**

Prodajalec pooblašča kupca vozil g./ga., \_\_\_\_\_\_\_\_\_\_\_\_\_\_\_\_\_\_, da lahko v imenu prodajalca odjavi in spremeni lastništvo pred pristojnim upravnim organom na kupljenemu vozilu, ki je predmet te pogodbe.

1. **člen**

**(varovanje in zaščita podatkov )**

Skladno s predpisi o varstvu osebnih podatkov stranki pogodbe soglašata, da morebitnih osebnih podatkov ne bosta uporabljali v nasprotju z določili teh predpisov. Stranki pogodbe bosta skladno s predpisi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe.

1. **člen**

 **(protikorupcijska klavzula)**

V primeru, da se ugotovi, da je pri izvedbi posla, na podlagi katerega je sklenjena ta pogodba, ali pri izvajanju te pogodbe, kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi stranki te pogodbe ali njenemu predstavniku, zastopniku, posredniku, je ta pogodba nična.

Prodajalec bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. **člen**

**(skrbnik pogodbe)**

Za skrbnika te pogodbe se na strani prodajalca določi g. Tomaž Bochl, elektronska pošta: tomaz.bochl@gov.si.

1. **člen**

**(spori)**

Vse morebitne spore izvirajoče iz te pogodbe bosta pogodbeni stranki reševali sporazumno. V kolikor to ne bo mogoče, bo spore reševalo stvarno pristojno sodišče v Ljubljani.

Pri razreševanju spora se poleg določb te pogodbe uporabljajo tudi določbe veljavnega Obligacijskega zakonika in drugih veljavnih predpisov.

1. **člen**

**(končna določba)**

Pogodba je sklenjena z dnem podpisa obeh pogodbenih strank.

Pogodba se lahko spremeni ali dopolni samo v pisni obliki z aneksom k pogodbi, podpisan s strani obeh pogodbenih strank.

Za spremembo skrbnika pogodbe zadošča pisno obvestilo.

Če katerakoli od določil te pogodbe je ali postane neveljavno, to ne vpliva na veljavnost ostalih določil pogodbe.

Če iz kakršnegakoli razloga pride do prenehanja ali razveljavitve pogodbe, ki povzročijo, da je potrebno predmet pogodbe vrniti prodajalcu, je prodajalec upravičen do povračila stroškov za popravilo morebitnih poškodb na vozilu ali opremi ter povrnitve kakršnihkoli drugih stroškov, ki so mu nastali zaradi prenehanja pogodbe.

Ta pogodba je sestavljena v štirih (4) izvodih, od katerih prejme vsaka pogodbena stranka po dva (2) izvoda.

|  |  |
| --- | --- |
| **Kupec:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_ | **Prodajalec:**REPUBLIKA SLOVENIJAmag. Franc Propsminister za javno upravo Ljubljana, dne \_\_\_\_\_\_\_\_\_\_\_\_\_\_\_ |
|  |  |